Substasie in Centurion brand, kragonderbrekings verwagFoto: Brian Jacobs/Facebook Lindela Mashigo, woordvoerder van die metroraad, sê die brandweer en tegnici is na die toneel ontbied. Hy sê dit is nog nie duidelik wat die brand veroorsaak het en of dit enige verdere kragonderbrekings tot gevolg het in die Centurion-area nie. Maroela Media verneem egter dat daar wel kragonderbrekings voorkom onder meer in die area rondom Centurion Mall. In Maart 2011 het daar ook ‘n brand by dié substasie uitgebreek en was die Centurion-meer-omgewing, Highveld en Zwartkop vir dae sonder elektrisiteit. Talle buurte in Centurion is intussen steeds sedert Sondagoggend sonder krag nadat miljoene rande se skade deur vandale by die Brakfontein-substasie aangerig is. Volgens die metroraad gaan die kragtoevoer na The Reeds, Rooihuiskraal, Amberfield, Noordwes, Thatchfield en Wierdapark moontlik teen vroeg Woensdagoggend herstel wees. Lees ook: Foto’s: Talle Centurion-buurte sonder krag weens vandalisme